૧૭ સપ્‍ટેમ્‍બરથી આ ત્રણ દિવસનો કાર્યક્રમ શરૂ થવાનો છે. જેમાં મોહન ભાગવત ‘ભારતનું ભવિષ્‍યઃ એક આરએસએસ પરિપ્રેક્ષ્ય' ઉપર સંબોધન કરશે અને વાતચીત કરશે. આરએસએસના અખિલ ભારતીય પ્રચાર પ્રમુખ અરૂણકુમારે ૨૭ ઓગષ્‍ટે આ કાર્યક્રમની જાહેરાત કરી હતી. તેમણે કહ્યુ હતુ કે, ‘આજે ભારત દુનિયાના દેશો વચ્‍ચે પોતાની વિશેષ અને અદ્વિતીય સ્‍થિતિ હાંસલ કરવાની દિશામાં આગળ વધી રહ્યો છે. આ સાથે જ આરએસએસને એવુ લાગે છે કે રાષ્‍ટ્રીય મહત્‍વના અલગ અલગ મુદ્દાઓ પર સંઘનો દ્રષ્‍ટિકોણ જાણવાની સમાજના મોટા વર્ગોમાં ઉત્‍સુકતા વધી છે. લેકચર સીરીઝમાં મોહન ભાગવત તે ઉત્‍સુકતાઓ શાંત કરશે અને રાષ્‍ટ્રીય મહત્‍વના અલગ અલગ મુદ્દાઓ પર સંઘના વિચારો પ્રસ્‍તુત કરશે.'